cyanic-selkie/wikianc huggingface dataset:
Neurath kraftverk
Anlegget ble påbegynt omkring 1972 og stod ferdig i 1976. Brenselkilden er brunkull. Operatør er energiselskapet RWE Power AG. Utslippene av CO2 var 17,9 millioner tonn årlig i 2007. Utslippene i 2008 var ca. 17 950 000 tonn.
Nicolai (band)
Nicolai er et norsk pop/rock-band fra Oslo. Bandet var et av vinnerbandene av Zoom 2002 og ble sendt på den påfølgende Zoom-turneen i Norge våren 2003. Bandet har gitt ut EP-en Out Now! i 2004 og albumet Nicolai i 2006.
Johan Christensen
Johan Martinus Christensen (født 1863, død 1935) var en norsk arkitekt. Han ble uteksaminert ved Technische Hochschule i Hannover i 1887 under ledelse av professor Conrad Wilhelm Hase, som var ledende i Hannoverskolen. I 1894 gikk Christensen inn i et kompaniskap sammen med Lars Solberg under navnet Solberg & Christensen, et samarbeid som varte frem til 1901. Christensen er videre kjent for sitt omfattende virke i Trondheim, hvor han blant annet sammen med Lars Solberg og Johan Osness tegnet E.C. Dahls Stiftelse (1908) av pusset tegl i art nouveau.
Operasjon Gladio
Operasjon Gladio (lat. sverd), eller Stay Behind er blitt samlebetegnelser på de hemmelige «Stay Behind»-grupper som ble opprettet i de fleste vesteuropeiske land tidlig under den kalde krigen, fra 1948 og utover. I Norge gikk slike grupper under dekknavnet ROC. De hemmelige gruppene skulle operere under okkupasjonsforhold etter en eventuell sovjetisk invasjon.
Josefvatnet
Josefvatnet er en innsjø i Balsfjord kommune i Troms og Finnmark. Den ligger tre kilometer nordvest for kommunesenteret Storsteinnes, på eidet mellom Balsfjorden og Malangen. Josefvatnet har et areal på 3,40 km² og en høyde over havet på 91 meter.
Operasjon Gladio
Den internasjonale koordineringen av Stay-Behind gruppene ble gjort av Allied Clandestine Committee (ACC), og Clandestine Planning Committee (CPC), som er underlagt NATO’s Supreme Headquarters Allied Powers Europe (SHAPE).
Foruten i Norge ble det opprettet slike organisasjoner i Belgia (kodenavn SDRA8), Danmark (kodenavn Absalon), Frankrike, Hellas (LOK), Italia (Organizzazione Gladio), Luxembourg (Stay-Behind), Nederland (I&O), Portugal (Aginter), Spania, Tyrkia (Counter-Guerrilla) og Tyskland (TD BDJ), og likeså i nøytrale europeiske land som Finland, Sverige, Sveits (P26) og Østerrike (OWSGV).
Josefvatnet
Josefvatnet har tilløp fra en rekke mindre elver og bekker, hvorav de største er Jarelva og Trollelva, begge fra nord, og Forselva fra sør. Utløp er gjennom Holmelva, som renner fra østenden av vatnet til Balsfjorden. Vatnet har gitt navn til bygda Josefvatn, som ligger langs nordsida av vatnet.
Operasjon Gladio
Den 22. november 1990 vedtok Europaparlamentet en resolusjon, som fordømte Stay Behind som et ulovlig nettverk utenfor parlamentarisk kontroll, og som videre ba om en full etterforskning av dets ulovlige innblanding i interne politiske forhold.
Bakgrunn
Operasjonen hadde forbilder fra britiske planer lagt i 1940 i tilfelle en tysk invasjon og maktovertagelse, og bygget også på erfaringer fra motstandsgruppene som opererte bak tyske linjer under annen verdenskrig. Som hovedregel ble gruppene opprettet etter initiativ fra den vestlige forsvarsalliansen NATO og med tildels betydelig støtte fra den amerikanske etterretningsorganisasjonen OSS (forløper for CIA). Det var særlig USA og Storbritannia som ivret for opprettelsen av gruppene.
Nettverket av det som er blitt kalt «hemmelige hærer» er i de fleste land kjent som Operasjon Gladio etter at den italienske Stay Behind-organisasjonen fikk stor medieoppmerksomhet i 1990.
Italia (Gladio)
Den italienske Organizzazione Gladio, som var organisert som en hemmelig del av det italienske forsvarsdepartementet, hadde fått en noe spesiell utvikling. I et forsøk på å bremse sosialistenes fremgang i Italia utførte Gladio-nettverket, alliert med høyre-ekstremister, en serie bombeangrep på offentlige steder med «flest mulig uskyldige ofre». Skylden ble lagt på den italienske politiske venstresiden. Målsetningen var å skape terrorfrykt i den italienske befolkningen og å få dem til å vende seg til staten og be om mer sikkerhet. Teknisk utstyr og sprengstoff ble forsynt av Gladio-gruppen, og det hemmelige politiet beskyttet de som deltok i aksjonen fra straffeforfølgelse. Både CIA og NATO har nektet å svare på spørsmål om sin delaktighet i planleggingen av disse aksjonene.
Norge
Den 25. oktober 1948 utstedte daværende forsvarsminister og tidligere Milorg-leder Jens Chr. Hauge en PM (”Pro Memorandum” – et statlig direktiv) som gav anvisninger for oppbyggingen av den norske Stay behind-enheten. Dette dokumentet (”fødselsattesten” for Stay behind) har forlengst forsvunnet og er ikke lenger å oppdrive i verken Forsvarsdepartementet eller Riksarkivet. Det var flere private organisasjoner som fungerte som ”faddere” for Stay denne organisasjonen, bl.a. Arbeidsgiverforeningen, Libertas, Industriforbundet og Rotary.
I Norge har eksistensen av Stay Behind-gruppene vært allment kjent siden 1978, da våpenlageret hos Hans Otto Meyer ble oppdaget i forbindelse med en politietterforskning. Den offisielle, men hemmelige militære benevnelsen ble etter en del år endret til «okkupasjonsberedskap».
Tyskland
I løpet av de siste årene (dvs. fram til 2008) har ny informasjon rundt disse gruppene blitt avdekket gjennom arbeidet til den amerikanske Interagency Working Group, som ble grunnlagt av Clinton-administrasjonen. Nylig nedgraderte dokumenter viser blant annet at CIA hadde flere slike grupper i Tyskland i perioden 1949-55. Operasjonene het Palestine (Berlin), og Kibitz (Sørvest-Tyskland). En del av rekrutteringen til disse gruppene ble gjort blant tidligere nazister, blant annet hadde oberstløytnant Walter Kopp fra SS 125 mann under seg i sin gruppe i 1952.
Minst en av disse, Horst Otto Herbert Ims, ble hjulpet ut av Tyskland og i skjul i Canada. Det går også frem at mange andre ble hjulpet i skjul, både i Australia og i Canada, men hverken det nøyaktige tallet eller særlig mange navn er kjent. Det går imidlertid frem at Canada i 1954 hadde 35 personer i skjul på vegne av CIA.
Gjennom et forskningsprosjekt gjort ved Center for Security Studies har det også kommet frem at tyske høyreekstreme brukte sprengstoff fra stay-behind ved terroraksjonen i 1980 i München.
Halvard Foynes
Halvard Foynes (født 3. januar 1948) er en norsk skjønnlitterær forfatter.
Foynes er utdannet adjunkt. Han utgav flere dikt i Vinduet innen han gjorde sin debut med diktsamlingen Sommer ur trip i 1973. Etter det har han publisert en rekke diktsamlinger og to prosasamlinger. Han mottok garantiinntekt fra staten fra 1986 til 2015.
Foynes kommer fra Nøtterøy.
Bruflat
Bruflat er tettsted som er administrasjonssenter i Etnedal kommune i Valdres. Tettstedet har 0 innbyggere per 1. januar. Stedet ligger mellom fylkesvei 251 og fylkesvei 33 nede ved Etna. Bruflat var tidligere et sogn i Sør-Aurdal kommune, men da Etnedal kommune ble opprettet 1894 ved å slå sammen Bruflat sokn fra Sør-Aurdal med Nord-Etnedal sokn fra Nord-Aurdal, ble sognet nytt sentrum i den nye kommunen.
I forbindelse med tusenårsskiftet ble Bruflat valgt til Etnedal kommunes tusenårssted.
Ambatolampy
Ambatolampy er en by med beliggenhet i Ambatolampyprovinsen på Madagaskar. I 2005 hadde byen 26 549 innbyggere.
Mads Larsen
Mads Larsen (født 10. august 1975 i Kirkenes, oppvokst i Trondheim) er en norsk forfatter og journalist, bosatt i Oslo.
Han er cand.mag. med studier i journalistikk og internasjonal politikk, og arbeidet som journalist i Dagbladet fra 1998 til 2005. Hans debutbok, Pornopung, skapte store debatter i landets aviser og blogger. Han er omtalt som Norges mestselgende debutantforfatter noensinne. Larsen er medmanusforfatter til spillefilmen Pornopung, basert på hans roman, som hadde premiere sommeren 2013.
Pornopung
Under utgivelsen til Pornopung mente Larsen at den «ville forandre livet til gutter mellom 18 og 35 år». Romanen skildrer tre unge menn som deler en leilighet, og er en utpreget debattroman som tematiserer og drøfter ulike mannsroller, sjekkemønstre, kjønnsroller og relasjoner mellom menn og kvinner i et norsk, urbant samtidsmiljø. NRKs anmelder karakteriserte den som en «fandenivoldsk roman, full av gjenkjennelige referanser til dagens norske medievirkelighet». Anmelderen fortsetter med «Larsen skal ha ros for å ville sette en aktuell kjønnsdiskusjon inn i en underholdende ramme av sjekking, fyll og spetakkel». Pr 2008 hadde boka passert 69 000 solgte eksemplarer.
Lesbisk nigger
Larsens neste roman Lesbisk nigger er også en tematiserende drøfting av mannsroller og kjønnsroller. Boken har fått blandet mottagelse. Aftenpostens anmelder bruker karakteristikker som «litterært utmattende» og «monomant og søvndyssende sex-preik». Dagsavisens anmelder mener at forfatteren har et godt analytisk blikk, men fremstår som monoman. Morgenbladets anmelder misliker boka: «Den frembringer et ubehag, ikke bare over å være mann, men også menneske i sin alminnelighet». I Dagens Næringsliv vurderes boken mest etter dens debattskapende evne. VGs anmelder mener at forfatteren «strør rundt seg med morsomme og treffsikre betraktninger».
Yuexiu
Yuexiu (kinesisk: 越秀; pinyin: Yuèxiù) er et distrikt i Guangdong, en provins sør i Folkerepublikken Kina. Den ligger i storbyen Guangdong, og utgjør det meste av byens politiske og kulturelle senter.
Distriktet omfatter også hele det gamle Dongshan-distriktet 东山. Det ble inkorporert den 28. april 2005, likesom noen små deler av to andre distrikter.
I Yuèxiù er blant annet Yuexiuparken, shoppingområdet Beijing Lu, og minneparken for Huanghuagangmartyrene, som ihukommer Huanghuagangoppstanden i 1911. Sun Yatsen-minnehallen ligger også i denne delen av Guangzhou.
Trefelling
Trefelling er den praktiske utførelsen av hogst eller tømmeruttak i skogbruket.
Felling gjøres med redskaper som øks, håndsag (f.eks. tomannssag), motorsag eller hogstmaskin.
Under vindstille forhold vil et tre som regel falle mot sør. Årsaken er at der sola skinner mest, er grenene større og har mer bar eller løv. Vinden kan være en faktor som kan oppveie overvekta. En gran er stor, og tar veldig mye vind, så det har stor innvirkning på hvilken vei treet faller. Vanligvis er det nesten umulig å felle mot vinden på grunn av det store arealet av treet og den derav følgende seileffekten.
Manuell fellingsteknikk
Når man feller et tre vil man vanligvis kontrollere fallet slik at treet kommer ned der man vil det skal falle. I naturen er ikke alle trær like, man må derfor ta hensyn til hvilken vei treet heller, hvor det er størst kvistmengde (som oftest mot sør), vindretning og om det er hindringer i fallretningen.
Ved felling skjærer man først et styreskår eller felleskår som peker i den retningen man vil at treet skal falle. Styreskåret skjæres som en kile, ca. 10 prosent av trediameteren inn i treet. Høyden på det øverste skåret avgjør hvor god kontroll man har på fallet, hvor godt man klarer styre treet dit det skal. En liten kile gjør at treet faller fritt og ukontrolert tidlig i fallet. Man vil unngå ukontrollerte fall fordi de kan føre til skade på person, på andre trær som ikke skal felles eller gi andre materielle skader. Ideelt skal styreskåret være skåret slik at overkant av skåret treffer den nederste flaten av skåret like før treet treffer bakken.
Hovedskår kalles det tredje og siste skåret. Det settes på motsatt side av fallretningen. Man skjærer først to skår vinkelrett på hverandre (styreskår/felleskår), deretter det tredje og siste, hovedskåret.
Når man bruker motorsag, kan man se langs bøylen man holder i venstre hånd for å sikte inn fallet mens man skjærer styreskåret.
Hovedskåret skjæres fra motsatt side. Det skal skjæres inn så langt at man har en brytekant på ca. 5 prosent av treets diameter. Ved store trær kan det være lurt å sette inn en fellekile eller brytejern i hovedskåret for å unngå at treet faller bakover og klemmer fast sagsverdet. Dette gjøres når sverdet har kommet så langt inn at det er plass til fellekile/brytejern. Brytejernet brukes som vektstang for å få treet til å falle. Fellekilen slås inn i skåret med øks eller slegge for å få treet ut av balanse slik at det faller.
Styreskår skal brukes ved all trefelling, også små trær. Uten styreskår vil treet når man har skåret gjennom bli stående på sagsverdet, og man har ikke kontroll på hvor det faller. Treet kan like gjerne falle på hoggeren som bort fra ham (henne), noe som kan føre til store personskader.
Sikkerhet
All trefelling innebærer risiko for personskade. Man skal derfor alltid utvise forsiktighet og omtanke for seg selv og eventuelt andre personer som er til stede.
Traktor
En traktor er et motorisert kjøretøy som for det meste benyttes til jordbruksaktivitet i moderne landbruk. Selve ordet «traktor» kommer fra latin og betyr «trekkraft». I Norge ble dette motorredskapet kalt motorplog til å begynne med, og begrepet traktor skal først ha blitt tatt i bruk i 1920-årene. Bak på en traktor ligger trekkstengene, toppstag og hydraulikkpumpe.
Dieseltraktor
Etter 2. verdenskrig kom mange traktorer utstyrt med bensinmotor eller TVO-motor, mens nyere traktorer drives nesten alltid av en dieselmotor. Motoreffekt på nye traktorer varierer fra 40 hk til 400 hk avhengig av hva traktoren skal brukes til. Gjennomsnittsmotoreffekten på nye traktorer i Norge i 2007 var på 117hk. Traktorer har girkasser med høy reduksjon, noe som gir større moment ved hjulene enn ved f.eks. en vanlig personbil. Typisk hastighet i laveste gir er en til to km/t, mens høyeste hastighet normalt gir 40-50 km/t. Fram til midten av 1980-årene var høyeste hastighet for de fleste traktorer 30 km/t. De fleste av dagens traktorer er konstruert med 40-50 km/t som toppfart.
De aller fleste traktorer har et hydraulikksystem, som driver løftearmer, styring og redskaper. Traktorer brukes oftest på gårdsbruk. Enkelte bruker også traktorer til hobbybruk, da helst mindre utgaver. De siste åra har også entreprenørfirmaer tatt i bruk store traktorer. Disse traktorene har typisk motorer på 130-360 hk og maksfart på 40–60 km/t. Kombinert med en stor tilhenger er dette et alternativ til lastebil, om du ser bort fra at traktorens dieselforbruk er svært mye høyere i forhold til transportevnen enn lastebilens. I tillegg trengs det ikke YSK for traktor. Imidlertid har traktoren en fordel med sin smidighet, fremkomstevne i ugreit terreng og sin allsidighet med tanke på muligheten for å bruke og drive en lang rekke redskaper. Traktorer med påmontert graveaggregat brukes også noe, disse blir kalt traktorgravere.
En typisk traktor kjennes lett igjen med store bakhjul, mindre framhjul, og førerhus plassert bakerst, midt mellom bakhjulene. Det forekommer dog varinter med belter, jevnstore hjul, og førerhuset plassert midt mellom akslingene. Dekke er vanligvis V-formet, for å kunne kaste gjørme ut av dekksporet, men traktordekk med knaster blir mer og mer vanlig, spesielt på utstyr som brukes på asfalt eller til brøyting.
En lovendring som trådte i kraft 1. januar 2005 gjorde at kl. T ikke lenger ga førerrett for traktorer med konstruktiv hastighet over 40 km/t, noe som i praksis betød at nye sjåfører måtte kjøre opp til klasse CE for å kunne kjøre de fleste traktorer med toppfart over 40 km/t. Alle som kjørte opp til kl. T senest 31. desember 2004 ble ikke omfattet av endringen og kan fremdeles kjøre alle traktorer, uavhengig av toppfart og vekt. I 2015 kom et nytt kurs som gir førere med kl. T fra 2005 og senere, muligheten til å kjøre traktorer med hastighet opp til 50 km/t.
Tidligere fikk alle med klasse B også klasse T, men etter lovendringen i 2005 er dette ikke lenger noe man får. Lovendringen var ikke tilbakevirkende, noe som betyr at alle med førerkort tatt før 2005 og som fornyer førerkortet jevnlig, kan fortsatt kjøre traktor.
Nils Landmark
Nils L. Landmark (født 11. mars 1775 i Kristiania, død 29. oktober 1859 i Fjaler) var en norsk sorenskriver, proprietær og politiker.
Traktor
Mekanisering av jordbruket
Til Norge kom den første traktor til Helgeland, nærmere bestemt Dønnesgodset i 1908. Denne var bensindrevet og viste seg å være vanskelig å holde i drift og det som nok var et «teknologisk eksperiment» rant ut, gjennom en konkurs. Senere kom traktorene i mellomkrigstida, men de var lite effektive da de manglet et løftearmsystem. Men etter krigen ble det fart i utviklingen, og selskapet Ferguson lanserte en liten grå traktor av typen TE20 med kraftig trepunktsløft og en driftsikker bensinmotor på 20 hk (derav typebetegnelsen). Disse fikk tilnavnet Gråtass. Denne revolusjonerte jordbruket i Norge som i mange andre land. Etter hvert kom det flere motoralternativer til gråtassen, og den første dieseldrevne gråtassen kom i 1951, en Standard Motor Co. på 26 hestekrefter. I 1956 var det slutt på gråtassen, etter å ha passert 517.000 eksemplarer. På samme tid kom Fordeide Fordson med Major og Dexta, de eneste virkelige konkurrentene til Gråtassen, spesielt Fordson Major som var en større og sterkere traktor.
Nils Landmark
Han var sønn av kunstvever Nils Svensson fra Värmland, som tok navnet Landmark og innvandret til Norge i ung alder, og dennes norske hustru Karen Andersdatter Killerud. Faren døde i 1782, og moren hadde ikke råd til å forsørge deres seks barn. Nils ble satt bort til en velstående slektning eller svoger av moren, bakermester Schiøberg. I 16-årsalderen flyttet han inn hos sorenskriver Johan Daniel Stub i Nordfjord, som hans eldre bror Andreas Landmark var fullmektig for. Stub skal ha betalt for Nils Landmarks opphold ved Københavns Universitet, hvor han tok juridisk eksamen i 1797. Deretter ble han fullmektig hos Stub, som var gammel og syk, og i 1799 ble Landmark bemyndiget til å styre embedsforretningene. Han bestyrte også i et par år Sunnfjord sorenskriverembede.
Stub døde i 1802, og i 1804 flyttet Landmark fra Nordfjord til Sunnfjord, hvor han ble fullmektig for den nye sorenskriver Ludvig Rennord. Landmark ble konstituert som sorenskriver etter Rennords død i 1806, og i 1808 ble han endelig utnevnt til sorenskriver. Han satt i embedet til utgangen av 1852. Han var jordbruksinteressert og kjøpte storgården Tysse i Holmedal, som ble drevet som et mønsterbruk for moderne jord- og hagebruk.
Landmark var innvalgt på Stortinget fra Nordre Bergenhus amt 1821–1823, samtidig som broren, og var sekretær i Stortinget og visesekretær i Odelstinget i 1821. Nils Landmark var medlem av hele 15 komiteer, hvorav formann i to og sekretær i fem.
Nils Landmark ble utnevnt til ridder av Nordstjerneordenen i 1821. I 1851 ble han også utnevnt til ridder av St. Olavs Orden «for embedsvirksomhet og for nidkjærhet ved utførelsen av offentlige verv».
Han var farfar til sogneprest Jonas Rein Landmark og oldefar til filosof Johan Daniel Landmark og forfatteren Julli Wiborg.
Fredrik Odfjell
Ole Fredrik Odfjell (født 8. april 1878 i Bergen, død 21. september 1950) var en norsk skipsfører, skipsreder og forfatter.
Karriere
Fredrik Odfjell dro til sjøs som 17-åring og tok skipsførereksamen i 1900. Han seilte fram til 1913. I 1925 satt han i styret for Gamlehaugen, den offisielle kongeboligen i Bergen.
Sammen med brødrene Abraham og Andreas bidro han økonomisk til byggingen av Storetveit kirke i 1928–30.
Fredrik Odfjell var president i Norges Rederiforbund 1933–1936. I 1936 ga han ut en selvbiografi på Gyldendal. Han skrev senere også en fagbok om økonomi og politikk. I 1937 satt han i komiteen for belgiske marinemaleres utstilling, som stod for en utstilling i Bergens Kunstforening i januar 1937. Han var fra 1931 til 1949 visepresident i International Shipping Federation, en internasjonal arbeidsgiverorganisasjon for skipsfart, og president i skipseierforeningen Baltic and International Maritime Conference 1938–1949.
Mot slutten av andre verdenskrig ble Odfjell fraktet med ubåtjageren KNM «Hitra» fra et sted i Nordhordland, via Hans Helle s hemmelige fluktrute, og over til England. Odfjell ble norsk representant i United Maritime Authority i Washington og kom dit 1945 etter rømmingen fra Norge.
Varm kilde
En varm kilde er et kilde der varmt vann kommer opp av bakken. Vannet varmes opp av geotermisk energi. Varme kilder der vannet støtvis spruter opp kalles geysirer.
De fleste varme kilder finnes i Yellowstone nasjonalpark i USA, som har 62 % av alle verdens varme kilder. Også Island er kjent for sine mange varme kilder. I Fastlands-Norge finnes det ikke varme kilder, men på Svalbard er det varme kilder ved Bockfjorden. På japansk brukes ordet onsen på varme kilder og badeanleggene som er tilknyttet disse.
Fredrik Odfjell
Karriere
I alt fire av Odfjells syv skip kom under Nortraships kontroll, mens tre gikk ned. Odfjell var blant de rederiene som led forholdsmessig størst tap under krigen, og rederiet fikk et alvorlig gjenoppbyggingsproblem. Vanskelige valutaforhold kompliserte saken, men Odfjell var heldige og dyktige, og 1949 passerte tonnasjen førkrigsstørrelsen.
Transformers: De beseirede slår tilbake
Transformers: De beseirede slår tilbake (originaltittel: Transformers: Revenge of the Fallen) er en amerikansk sciencefiction-actionfilm fra 2009, regissert av Michael Bay. Den er oppfølgeren til Transformers fra 2007 og blir derfor også referert til som «Transformers 2» eller «Transformers II». Steven Spielberg gjentok oppgaven som produsent, mens Shia LaBeouf gjentok rollen som Sam Witwicky. Filmen introduserer mange flere roboter til handlingen.
Handlingsreferat
I år 17.000 før Kristus reiser de opprinnelige Transformers-lederne, The Seven Primes, gjennom verdensrommet for å skape Energon med stjerne-absorberende maskiner kalt Sun Harvesters, som ødelegger stjerner for å samle råmaterialet deres. En av dem bryter regelverket deres, og får dermed kallenavnet "The Fallen". Han blir konfrontert av de andre Primes som fengsler ham, før han kan høste solen ved hjelp av Matrix of Leadership. Resten av The Seven Primes ofrer seg da for å skjule Matrix med kroppene deres på et ukjent sted.
Holsavatnet
Holsavatnet er en innsjø i Sunnfjord kommune i Vestland. Ved østenden av vatnet ligger bygda Holsen, med Holsen kirke og Holsen skule, mens Nydalen ligger sør for vatnet. Det ligger også mange gårdsbruk ellers rundt vatnet. Riksvei 13 går langs nordsida av Holsavatnet. I sør, mellom Holsen og Nydalen, ligger fjellet Drøsinga, som stuper rett ned i vannet.
Transformers: De beseirede slår tilbake
Handlingsreferat
I nåtiden, to år etter slaget ved Mission City har Autobots og en felles innsatsstyrke fra det amerikanske militæret og de britiske væpnede styrkene grunnlagt ikke-biologiske ekstra-terrestriale artertrakten (NEST) en internasjonal styrke som har i oppgave å eliminere de resterende Decepticons. I Shanghai avskjærer Autobots to Decepticons, Demolishor og Sideways. Sideways blir drept av Autobot Sideswipe, mens Optimus Prime dreper Demolishor. Ved NESTs sikre hovedkvarter i Diego Garcia konkluderer nasjonal sikkerhetsrådgiver, Theodore Galloway, at restene av Megatron ligger på bunnen av Laurentian Abyss. Decepticon Soundwave hacker seg inn i en militær satellitt, hører denne informasjonen, og sender Ravage og Reedman for å hente restene av Megatron.
Holsavatnet
Vannet er rikt på ørret, og er regnet som et bra fiskevann.
Transformers: De beseirede slår tilbake
Handlingsreferat
De gjenoppliver Megatron som deretter reiser til en av Saturns måner, hvor han gjenforenes med sin nestkommanderende, Starscream - og deres herre, The Fallen. I mellomtiden begynner Sam Witwicky (spilt av Shia LaBeouf) ved college. Men han blir forfulgt og forført av Alice, en Decepticon Pretender som utgir seg for en annen student. De ønsker at Sam skal føre Decepticons til en ny Energon-kilde. I mellomtiden lander NEST-styrker og Autobots i nærheten av Pyramidekomplekset ved Giza og blir angrepet av en stor styrke fra Decepticons.
Sunnemo
Sunnemo er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet 241 innbyggere.
Ambulansetjenesten i Danmark
Ambulansetjenesten i Danmark utgjøres primært av den del, som utføres på vegne av Danmarks regioner som en del av det offentlige helsevesen. Sekundært eksisterer det et privat marked, hvor forsikringsselskaper betaler private selskaper for å utføre liggende (ikke akutte) transporter. Visse av firmaene på det private marked, fungerer også som underentreprenører til det offentlige marked, særlig ved ikke akutte syketransporter.
Rammene for det offentlige område reguleres gjennom Præhospitalbekendtgørelsen («Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v.») som forplikter regionene til å opprettholde en nærmere definert ambulanseberedskap. Det er så gjennom kontraktene at servicenivået fastsettes.
Siden 1. februar 2010 er den største ambulanseoperatør firmaet Falck og den nest største er firmaet Responce. Før 1. september 2009 var Københavns Brandvæsen den nest største, men i forbindelse med Region Hovedstadens anbud, mistet man en stor del av oppgaven i Københavns Kommune til primært Falck. I Østjylland mistet Falck tjenesten i ett område (Horsens og omegn) til Responce, der var ny aktør på markedet.
Historie
Den 16. desember 1886 ble Foreningen for Lægevagtsstationer stiftet i København. Formålet var
Foreningen fikk 8 bårer forært av Krigsministeriet og 2 kjørebårer fra Røde Kors. Kjørebårene bestod av en lukket kasse på to hjul. Bårene ble fordelt på forskjellige københavnske politistasjoner og var beregnet på transport av pasienter som ikke kunne kjøres i drosje.
Tre år senere kom de første hestetrukne ambulanser og det ble plassert en på hver av byens 7 politistasjoner. I ambulansevognene var det plass til to pasienter og det fantes også forbindinger og lignende. De ble bemannet av en politibetjent som måtte rekvirere en drosje for derfra å benytte hest og kusk. Om natten måtte man vekke en av vognmennene som det var inngått avtale med.
Den 1. april 1898 gikk ambulansene over til Københavns Brandvæsen, de kunne stille med hester, kusker og en brannmann. Ambulansene ble stadig eid av Foreningen af Lægevagtsstationer som også betalte for driften.
Den første bilambulansen kom i 1908, da Sophus Falck kjøpte den til sitt to år gamle redningskorps Redningskorpset for København og Frederiksberg A/S (senere forkortet til Falck). Brannvesenet fikk først bilambulanser i 1921.
Inntil 1909, hvor brannvesenets korpslege ga brannfolkene et kurs i Nødhjælp og Sygetransport, hadde det ikke vært noen utdannelse i forbindelse med ambulansekjøring.
Opp gjennom det meste av århundret hadde personalet minimal utdannelse og lite utstyr i sitt kjøretøy, hvilket betød, at man tilbrakte kortest mulig tid på skadestedet og skyndte seg til sykehuset.
Spesialiseringen av ambulansetjenesten startet i 1972, hvor Glostrup Sygehus' hjerteavdeling startet et forsøk med elektronisk overføring av elektrokardiogram fra særlige hjerteambulanser til en kardiolog som så skulle avgjøre, om man skulle gi støt med en defibrillator. Denne form for fjernrådgiving er etterhvert blitt meget alminnelig og har blitt kjent i form av ordet telemedisin.
Ved en kunngjøring fra Sundhedsministeriet i 1992 skjedde det noe nær en revolusjon innenfor tjenesten, da denne gav en rekke konkrete krav til utdannelse, materiell og dimensjonering av ambulansetjenestene. En endring to år senere stilte krav om defibrillatorer i alle ambulanser, hvilket i praksis betød en avskaffelse av begrepet hjerteambulanse.
I starten av det 21. århundre er det fortsatt denne kunngjøring som med senere revisjoner, er lovgrunnlaget for den offentlige ambulansetjeneste i Danmark.
Dekor
I Danmark har det aldri vært et sett felles retningslinjer for, hvordan dekor på ambulanser skal være. Det var først i forbindelse med regionenes utlysning av sine ambulansetjenester i 2008 at disse kravene ble stilt.
Geijersholm
Geijersholm er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet 222 innbyggere.
Ambulansetjenesten i Danmark
Dekor
Regionene forlangte at de nye ambulansene skulle ha en sterk gul farve, mens tekst og markeringer skulle være i en sterk grønn farve. I stedet for de relativt store operatør-logoer som før var markert på ambulansene, skulle det nå være en stor logo fra den enkelte region. På de nye ambulanser er operatør/firma-logoene plassert diskret på side- og/eller bakdørene.
Før endringene trådte i kraft, ble den akutte ambulansekjøring utført av Falck, Københavns Brandvæsen, Frederiksberg Brandvæsen, Roskilde Brandvæsen, Gentofte Brandvæsen og REKO, som hver især anvendte sin egen, personlige dekor, som adskilte seg fra de andres.
Helikoptertjeneste
Det har vært helikoptre til å utføre redningsoperasjoner i Danmark siden 1956. Frem til og med 2004 var det utelukkende militære helikoptre, men i 2005 startet det første sivile ambulansehelikopteret som et privat initiativ. I hhv. 2010 og 2011 ble det på det offentliges initiativ etablert flyvende beredskap på Sjælland og i Jylland.
Eskadrille 722
Siden 1951 har Flyvevåbnet med Eskadrille 722 (skvadron 722) opprettholdt en nasjonal SAR-tjeneste som i de første fem år opererte med amfibiefly. Fra 1956 inngikk det helikoptre i tjenesten, hvorved man i en årrekke lot flyene stå for rekognosering, mens helikopteret oppsamlet den nødstedte, når denne var lokalisert.
Politikkåret 2007
Dødsfall
og Østerrikes forbundspresident 1986-1992 ||align=center|88 ||align=center| ||
Ambulansetjenesten i Danmark
Eskadrille 722
Med innføringen av Sikorsky S-61 fra 1965, fikk man en helikoptertype med en aksjonsradius som var stor nok til at man kunne fase ut anvendelsen av fly. Dette viste seg blant annet under en omfattende redningsaksjon i 1966, hvor MF «Skagerak» kom i havsnød 28 nautiske mil fra Hirtshals. Den påfølgende redningsaksjonen høstet eskadrillen etterpå internasjonal anerkjennelse for.
Politikkåret 2007
Dødsfall
EEC-kommisjonen (den nåværende Europakommisjonen) 1981-1985 ||align=center|78 ||align=center| ||
Ambulansetjenesten i Danmark
Eskadrille 722
I dag omfatter oppgavene også ambulanseflyvning med akutte pasienter fra primært de mindre øyene som er vanskelig tilgjengelig med vanlige ambulanser. Dessuten gjennomføres transporter mellom sykehus på tvers av landet, assistanse med f.eks. pumpeutstyr eller lignende til skip i nød, samt overvåkning av farvannene i forhold til forurensning. I sistnevnte tilfelle medbringes utstyr til å samle opp prøver til etterfølgende analyse.
Fra april 2007 begynte Flyvevåbnet en gradvis utskiftning av helikopterne til den nye AgustaWestland EH101, som ble fullført i juni 2010, hvorpå beredskapen nå utelukkende består av disse.
Falck DRF Luftambulance
Dansk Luftambulance ble i 2004 stiftet som et samarbeide mellom Falck og DRF Luftrettung, året etter startet en treårig forsøksperiode med et legebemannet ambulansehelikopter i Nordfrislands Kreds og daværende Sønderjyllands Amt. Etter forsøksperiodens utløp ble det en permanent del av den prehospitale beredskap i Sydslesvig og Sønderjylland. Helikopteret har base i Niebüll og disponeres i Danmark av Region Syddanmarks egen vaktsentral, som kan rekvirere den til både akutt sykdom/skade eller transport av pasienter mellom sykehusene. Om lag 10 % av oppdragene utføres i Danmark, mens de resterende 90 % utføres i Tyskland.
Oppdragene flys med en Eurocopter/Kawasaki BK 117.
Helikopter på Sjælland
Region Sjælland og Region Hovedstaden dekkes fra 1. mai 2010 av et ambulansehelikopter stasjonert på Ringsted Flyveplads, det drives av Falck DRF Luftambulance etter at TrygFonden har donert et større beløp for å muliggjøre ordningen. Ambulansehelikopterer flyr kun i døgnets lyse timer og skal drives i 1½ år for å gi noen erfaringer med, hvordan helikoptre kan inngå i den samlede prehospitale beredskap i regionene.
Ambulansehelikopteret disponeres fra Region Sjællands egen vaktsentral. Hvis værforholdene ikke tillater flyving, bemanner helikopterets lege og paramedisiner i stedet en ambulanse fra Ringsted. Oppdragene flys av en MBB/Kawasaki BK 117.
Helikopter i Jylland
Etter en bevilging fra Folketinget til en forsøksordning på 13 måneder, har Region Midtjylland og Region Nordjylland fra 1. juni 2011 etablert et døgndekkende legebemannet ambulansehelikopter med base i Karup lufthavn.
Oppgaven ble vunnet av SOS International, som har inngått kontrakt med underleverandørerne Norsk Luftambulanse og North Flying om å stille helikopter og mannskap til rådighet.
Helikopteret disponeres av Region Midtjyllands egen vaktsentral. Operasjonsområdet er primært Region Midtjylland, sekundært Region Nordjylland og tertiært Region Syddanmark. For sistnevnte område dreier det seg særlig om områder hvor helikopteret fra Niebüll vil ha lenger flytid, samt i forbindelse med større hendelser.
Oppdragene flys av et Eurocopter EC 135.
Kirkenesferda
Kirkenesferda er en beretning om Læreraksjonen i 1942, og om nazistenes og tyskernes motaksjoner ovenfor et stort antall lærere. Det ble utgitt et særopplag for kirkeneslærerne i 1000 eksemplarer; Kirkenes-Ferda. (J.W. Cappelens forlag). I boken er det forsøkt å gi et så korrekt bilde som mulig av det som skjedde fra arrestasjonene den 20. mars 1942 og til den siste pulje kom tilbake fra Kirkenes 8 måneder senere. Boken ble bl.a. forfattet basert på dagbøker utlånt av dem som førte slike under fangenskapet.
Like før lærerne forlot Kirkenes den 4. november 1942, sendte de ut følgende illegalt skriv:
Punnerud
Punnerud er et norsk etternavn, etter gården Punnerud ved tettstedet Magnor i Hedmark. Etternavnet er trolig laget av ordene pund, som betyr oppunder, og rud som betyr rydning. Gården ligger under en isolert høyde tett til Furufjeldet, derav navnet.
Trimeniaceae
Trimeniaceae er en familie av blomsterplanter i den basale ordenen Austrobaileyales. Familien inneholder sannsynligvis bare én slekt – Trimenia med 8 arter. Dette er vedaktige planter som finnes i subtropisk og tropisk skog i Sørøst-Asia, østlige Australia og flere øyer i Stillehavet.
Utseende
Familien består av trær, busker og lianer med hele blader som kan ha tagget bladkant. Alle artene har tokjønna blomster, men noen arter har i tillegg rene hannblomster (andromonøci). Blomstene er små og radiærsymmetriske. Blomsterbladene er begerbladlignende - de ytterste ligner blader og de er festet i spiral. Begge dele trekk som oppfattes som opprinnelige («primitive») hos blomsterplantene. Et annet opprinnelig trekk er at antallet blomsterblader og pollenbærere er ubestemt og til dels stort; opptil 25-40. Fruktemnet er oversittende og består som regel av ett fruktblad. Frukten er et lite kjøttfullt bær.
Utbredelse
Artene i familien finnes kun i Sørøst-Asia, Sørøst-Australia og noen øyer i Sørvestre-Stillehavet (Fiji, Samoa, Marquesasøyene).
Systematikk
Det er vanligvis kun en slekt som aksepteres i denne familien; Trimenia, men en slekt til, Piptocalyx har vært brukt for to av artene i familien. Artene i denne familien har tidligere vært inkludert i Monimiaceae.
Økonomisk betydning
Ingen økonomisk betydning er rapportert.
Vuolit Spielgajávri
Vuolit Spielgajávri er en innsjø i Kautokeino kommune i Finnmark.
Kasein
Kasein er det dominerende fosfoprotein som finnes i frisk melk. Når kasein koaguleres med løpe, kalles det av og til parakasein. I fri tilstand i melk, er det et kalsium-salt. Kasein koaguleres ikke ved varme alene. Det kan felles ut ved hjelp av syrer og løpe, et proteolytisk enzym fra kalvens mage. Definisjonen av kasein: Det proteinet som feller ut fra melk ved pH 4,6 (kaseinets isoelektriske punkt).
Kasein består av et ganske stort antall prolin-peptider som ikke virker på hverandre. Det er heller ingen disulfidbroer. Som resultat av dette har kasein relativt lite tertiærstruktur. Dermed denaturerer det heller ikke særlig lett. En annen konsekvens er at hydrofobe grupper havner på utsiden av proteinet og gjør det uløselig i vann. Kasein finnes i melk som store aggregater som kalles kaseinmiceller som er i suspensjon i melka. Kaseinmicellene inneholder også kolloidalt kalsiumfosfat(CCP) som binder micella sammen. Ved reduksjon av pH løses CCP opp, og går ut i serum i melka.
I tillegg til å bli drukket i form av melk, brukes kasein i lim, bindemidler og som beskyttende belegg. Rent protein er uløselig i vann og nøytrale saltløsninger, men løses lett i alkaliske løsninger og i natriumoksalat og natriumacetat.
Kasein brukes også som lokkemiddel av isfiskere som vil lokke spesielt røye og ørret til isfiskehullet.
Når kasein brytes ned dannes peptidsekvenser som kalles casomorfiner. Casomorfiner er ikke vist å ha noen effekt på mennesker og det er ikke påvist at casomorfiner dannes i fordøyelsessystemet hos mennesker. Sensitivitet for casomorfiner har blitt brukt som begrunnelse for en diett som utelukker gluten og kasein, og har en utbredt popularitet som en komplementær og alternativ behandling ved blant annet autisme og ADHD. Per 2008 er det manglende bevis for at en slik diett har en effekt på disse sykdommene.
Personer som har proteinintoleranse kan være intolerante for kasein.
Petsjengaklosteret
Petsjengaklosteret (russisk: Печенгский монастырь, finsk: Petsamon luostari) var i mange århundre verdens nordligste kloster. Det ble grunnlagt i 1533, på stedet hvor elva Petsjenga munner ut i Petsjengafjorden, 135 km vest for nåtidens Murmansk, av den hellige Trifon, en munk fra Novgorod.
Inspirert av eksempelet fra Solovki-klosteret ønsket Trifon å omvende de lokale skoltesamene til kristendommen, og å vise hvordan troen kunne blomstre selv i de mest ugjestmilde land. Hans eksempel ble fulgt av mange andre russiske munker, og i 1572 var det rundt 50 munker og 200 legbrødre ved Petsjengaklosteret.
Seks år etter St. Trifons død i 1583 ble klostreret, som var bygget i tre, plyndret og brent ned av svenskene. Angrepet krevde livet til 51 munker og 65 legbrødre, og det avsluttet historien om Trifons kloster i Petsjenga. Det svenske hevnraidet ble utført av en finsk bondehøvding, Pekka Antinpoika Vesainen, 25. desember 1589, og var en del av den den nordiske tjuefemårskrigen fra 1570 til 1595.
I 1591 beordret tsar Fjodor I at klosteret skulle gjenopprettes i nærheten av Kola, men det nye klosteret brant ned i 1619. Selv om det nye Petsjengaklosteret etterhvert ble flyttet til selve byen, så var det så tynt befolket at Den hellige synode i 1764 bestemte at det skulle oppløses.
Som følge av at den russiske koloniseringen av Kolahalvøya skjøt fart på slutten av 1800-tallet, ble Petsjengaklosteret gjenopprettet på sin opprinnelige beliggenhet 1886. Før den russiske revolusjon bestod det av det øvre klosteret, til minne om gravene til Trifon og de 116 martyrene fra angrepet i 1589, og det nye nedre klosteret, med utsikt over Petsjengafjorden.
Harald Sverdrup (andre betydninger)
Harald Sverdrup er navnet til flere personer:
Herrnhut
Herrnhut er en by i Landkreis Görlitz i den sørøstlige delen av Fristaten Sachsen. Byen ligger omtrent midt mellom Löbau i vest og Zittau i øst. Den grenser mot kommunene Rosenbach i nord, Berthelsdorf og Zittau i øst, Eibau og Oderwitz i sør, og Niedercunnersdorf og Obercunnersdorf i vest. Byen er sete for forvaltningsfellesskapet Herrnhut og har 3 523 innbyggere (2008).
Byen er hovedsete for det pietistiske, kristne frikirkesamfunnet herrnhuterne, i Norge også kalt Brødremenigheten. Byen har en kirke og to museer, et lokalt og et for bevegelsens verdensvide aktiviteter. Byens økonomi er basert på turisme, kirkeadministrasjon, undervisning og en 150 år gammel tradisjon med produksjon av den såkalte «herrnhuterstjernen»; en stjerne med 26 tagger som henges i vinduer i adventstiden.
Herrnhuts byvåpen er en vakthytte. Den symboliserer at man skal være på vakt og vente på Jesu gjenkomst, men også at man lever under Herrens øye som vokter sin hjord. En slik hytte er bygget på Hutberg, åsen nær byen, og i den vestlige skråningen fra åsen ligger Guds åker, menighetens kirkegård.
Klima
Den gjennomsnittlige lufttemperaturen i Herrnhut er 7,7 °C. Den årlige nedbøren er 688 millimeter.
Historie
Grunnleggelsen av byen Herrnhut skyldes i store trekk det personlige engasjementet til den lutherske og pietistiske teologen og greven Nikolaus Ludwig von Zinzendorf. I 1722 ga han asyl til religiøse flyktninger fra Mähren som tilhørte de bøhmiske brødre og ga dem opphold på sin eiendom Berthelsdorf. Dette godset utviklet seg til å bli administrativt senter for nabokommunen Berthelsdorf.
I 1457 ble en av de første evangeliske menighetene i Bøhmen opprettet under navnene Unitas Fratrum (latin) eller Brüder-Unität (tysk). Disse «bøhmiske brødre» eller «husittene» baserte seg på trosartiklene til reformatoren Jan Hus, som i 1415 ble brent i Konstanz som kjetter. De plasserte sitt fellesskap under «Guds omsorg» (Obhut des Herrn) og slik fikk deres koloni navnet Herrnhut. Den lokale menigheten ble kjent som Brødremenigheten eller «herrnhutere» da Zinzendorf organiserte de landflyktige i 1727.
Dette arbeids- og bofellesskapet tiltrakk seg raskt personer fra andre kirkesamfunn, og ved greve Zinzendorfs bortgang i 1760 arvet brødremenigheten både slottet og boet. Tilstrømningen av flere innbyggere førte til at Herrnhut på 1700-tallet fikk status som kommune. Den ble selvstendig i 1895 og fikk byrettigheter i 1929.
I 1865 ble Herrnhut en del av Gerichtsamt Herrnhut. Fra 1875 til 1939 var Herrnhut innlemmet i Amtshauptmannschaft Löbau i Kongeriket Sachsen. Fra 1939 til 1952 hadde denne navnet Verwaltungsbezirk Landkreis Löbau.
I 1994 ble nabokommunen Ruppersdorf, sammen med stedsnavnene Schwan og Ninive, innlemmet i Herrnhut. Den 1. januar 2010 ble den gjeldstyngede kommunen Strahwalde, med stedsnavnene Friedensthal og Strahwalde, innlemmet i Herrnhut. Den 1. januar 2011 ble Großhennersdorf med de fem distriktene Großhennersdorf, Heuscheune, Neundorf auf dem Eigen, Schönbrunn og Euldorf innlemmet i Herrnhut. Den 1. januar 2013 ble Berthelsdorf innlemmet i Herrnhut.
Liste over nederlandske byer med byrettigheter
Liste over nederlandske byer med byrettigheter, med årstall da retten ble gitt:
Aspedammen stasjon
Aspedammen stasjon er en jernbanestasjon mellom Halden og Kornsjø på Østfoldbanen. Aspedammen stasjon ligger i Halden kommune. Stasjonen ble opprettet i 1879, mistet passasjertrafikken i 1965 og ble en ubetjent, fjernstyrt stasjon med kryssingsspor i 1975. Kryssingssporet er 760 meter langt. Aspedammen er for tiden eneste krysningsmulighet mellom Halden og Kornsjø. Stasjonsbygningen fra 1879 er tegnet av Balthazar Lange.
Anders Geval Pettersen utgav i 2001 romanen Stasjonsstedet, som handlet om livet på Aspedammen på 1930-tallet. Pettersen er en tidligere NSB-ansatt som er vokst opp på stedet.
Otto Ludvig av Salm
Otto Ludwig Graf von Salm, Wild- und Rheingraf zu Kyrburg und Mörchingen (født 13. oktober 1597, døde 6. oktober 1634 i Speyer) var en tysk offiser («rhingreven») som under trettiårskrigen var i dansk tjeneste under kong Christian IV, senere i svensk tjeneste under og etter kong Gustav II Adolf.
Grev Salm sto i dansk tjeneste da Christian IV gikk inn i trettiårskrigen i mai 1625, og fikk overkommandoen i siste fase av slaget ved Lutter am Barenberg i august 1625. Høsten året etter gikk han over i svensk tjeneste, trolig fordi danskekongen beskyldte ham for å ha et forhold til Kirsten Munk, sin hustru til venstre hånd.
I 1626 innledet Kirsten Munk sitt forhold til rhingreven, som i motsetning til kong Christian var hennes jevnaldrende. Høsten 1627 ble Jylland invadert av keiser Ferdinand IIs tropper. Rhingreven ble sammen med resten av hæren sendt til Fyn, der han ble innkvartert på Dalum kloster ved Odense. Dette godset hadde kongens svigermor Ellen Marsvin i forlening, og hennes datter Kirsten oppholdt seg også der. Kongen mistenkte at «sølvpoppen» (den ansvarlige for hoffets sølvkammer) hadde fungert som budbringer mellom henne og rhingreven, liksom folk i Kirstens tjeneste skulle ha mottatt dyre gaver for å vise diskresjon. Kongen som ikke hadde vært til stede, hevdet også at rhingrevens unge tjenere «kom løpende ut fra rhingreven med buksene på hodet, når fru Kirsten gikk inn til rhingreven».
En stund mens Kirsten var bosatt på Kronborg, hadde rhingreven også hatt kvarter der. Kongen mente det var derfor hun viste seg uvillig til å dra tilbake til København. Da avreisen ikke kunne utsettes lenger, hadde rhingreven reist til København dagen før, og møtte henne før hun var fremme. Ifølge kong Christian skulle paret underveis ha stanset og gått inn i skogen uten følge. Da Kirsten Munk på slutten av 1627 kom til København, var rhingreven i det offisielle følget hennes. Kongen ante fremdeles ikke uråd, og ba fogden på Københavns slott om å gi rhingreven «et kammer en trapp opp over barnas kammer» (dvs. kongens og Kirstens barn). I 1628 døde kongens og Kirstens spedbarn Maria Cathrine. I sin datters begravelse forsvant Kirsten Munk da folk skulle sette seg til bords, og dro med rhingreven ut til Rosenborg slotts hage der de var alene sammen til sent på kvelden. Nå fattet kongen mistanke, og lot slottsportene stenge en kveld hun ikke var kommet hjem. Hun slapp da ikke inn på slottet og måtte finne overnatning i byen.
Kirstens datter Dorothea Elisabeth ble født året etter.
I svensk tjeneste ble rhingreven oberst med kommando over svenskenes tyske kavaleri i Preussen, skueplassen for den svensk-polske krigen. Grev Salms egenmektighet og overmot vakte i begynnelsen svenskekongens mishag, men de ble snart forlikt igjen, og greven var senere delaktig i mange av Gustav Adolfs militære triumfer.
Otto Ludvig giftet seg i 1633 med Anna Magdalena von Hanau-Lichtenberg. Sønnen Johann XI, Wild- und Rheingraf i Kyrburg ble født i 1635, etter farens død.
Råda
Råda er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet 448 innbyggere.
Mount Rainier
Mount Rainier er en stratovulkan som ligger 87 km sørøst for Seattle i delstaten Washington i USA. Fjellet inngår i Mount Rainier nasjonalpark og er en del av den alpine fjellkjeden Kaskadefjellene. Den ble første gang besteget i 1870 av Hazard Stevens og P.B. Van Trump. Mount Rainier er det høyeste fjellet i staten Washington, og dets primærfaktor er 4026 meter, som er høyere enn verdens nest høyeste fjell, K2.
Den eldste lavaen på Mount Rainier er om lag 500 000 år gammel. De siste offisielt registrerte utbruddene fra vulkanen var i 1894. Vulkanen er ikke klassifisert som død og forventes å få utbrudd i fremtiden.
58 fjellklatrere døde på fjellet fra 1981 til og med 2010. Den norske fjellklatreren Arvid Lennart Lahti døde der i 2016.
Kvernaland
Kvernaland er et tettsted ved grensen mellom Time og Klepp kommuner i Rogaland. Tettstedet ligger ved nordenden av Frøylandsvatnet, og har innbyggere per 1. januar hvorav  er bosatt i Klepp kommune.